text: След атентата в Париж: Светът вече се моли за... света - Теми в развитие | Vesti.bg
  След като вчера в социалните мрежи се появи хаштагът #‎PrayForParis‬ (#МолетесезаПариж), сега вече светът се моли за... света
  15 ноември 2015, 17:21
  Светът: #PrayForParis
  Т рима от тежко ранените, приети в парижки болници след атентатите в петък, издъхнаха от раните си, с което жертвите стават 132, предаде Франс прес, като цитира медицински източници.
  Днес следобед в болничните реанимации остават 42 ранени.
  Управлението на парижките държавни болници съобщи, че общо са хоспитализирани 415 души, включително всички хора, изпаднали в психологически шок след терористичните атаки.
  Двайсетина чужденци са загинали в Париж.
  След като вчера в социалните мрежи се появи хаштагът #‎PrayForParis‬ (#МолетесезаПариж) и потребителите масово сменяха профилните си снимки с флага на Франция, сега вече светът се моли за... света (#‎PrayForTheWorld‬).
  Трима от убитите са белгийци. Двама от тях са от Лиеж, Милко Йожич, 47-годишен инженер и 26-годишната Елиф Доган, от турски произход. Двойката е живеела в Париж от няколко месеца и техен близък ги описва като "много щедри хора". Третият убит белгиец е имал и френско гражданство, 28-годишен.
  Берлин съобщава за един убит германец, без да съобщава подробности.
  Трима от убитите са испанци. За смъртта на Хуан Алберто Гонсалес Гаридо, 29-годишен инженер, съобщават испанските власти. Според медиите са загинали ит Хорхе Алонсо де Селада, роден през 1956 г., както и роденият през 1982 г. Алберто Пардо Туседа.
  Публикувахте от Saba Mubarak в 13 ноември 2015 г.
  Съобщава се и за две португалски жертви. 63-годишният Мануел Диас, женен с две деца, е живеел в Париж и е работел като шофьор. Според медиите е загинала и Пресилия Корея, 35-годишна португалка, притежаваща двойно гражданство. Тя е била убита в концертната зала "Батаклан", където отишла с приятеля си французин, който също е сред загиналите.
  Букурещ съобщава за двама загинали румънци, 32-годишният Чиприан и 29-годишната Лакрамиоара. Те са били на рожден ден и имали дете на 18 месеца.
  36-годишният британец Ник Александър, любител на музиката, е бил убит в "Батаклан" според британското външно министерство.
  Загинали са и две млади тунизийки, сестри живеещи в Париж и Сенегал. Родителите им живеят в Крьозо, в централната част на Франция. Те са празнували в Париж рожден ден, съобщават източниците.
  Сред жертвите в концертната зала има трима чилийски граждани. 55-годишната Патрисия Сан Мартин е племенница на посланика Рикардо Нунес, съобщи сенаторката Исабел Алиенде от Чилийската социалистическа партия. Убита е и дъщеря й Елса Делплас, както и Луис Фелипе Счоче Вале, професионален музикант.
  Алжери прес сървис съобщава за двама убити алжирци, като се позовава на дипломатически източници. Жертвите са 40-годишна жена и 29-годишен мъж.
  Мароканското посолство съобщи за един убит гражданин на страната и един ранен в крака. Животът му не е в опасност.
  Убити са и две мексиканки с двойно гражданство. Едната е имала гражданство на САЩ, другата испанско, съобщи Мексико. Един ранен мексиканец е опериран и се възстановява в болница.
  Няколко американци са сред ранените, но точният им брой не се уточнява. Американската дипломация заяви, че те получават цялата възможна помощ.
  Една от двете ранени бразилки все още е в болница, съобщи бразилското президентство.
  Шведска гражданка може да е била убита, а друг шведски гражданин ранен, според шведската дипломация. Според шведски медии, убитата е била на двайсетина години.
  Източници в италианското вътрешно министерство потвърдиха смъртта на Валерия Солезин, 28-годишна студентка в Сорбоната, съобщи ТАСС.
  Близките й обявиха в Туитър, че е починала. По-рано беше съобщено, че двама млади италианци, мъж и жена, са сред ранените при атентата в залата "Батаклан". Те са успели да избягат от залата, но са били леко ранени при престрелката.
  Потвърдена е получената официална информация за трима ранени холандски граждани. Двама от тях са тежко ранени.
  Един китайски гражданин е бил ранен, съобщава ТАСС. Според агенция "Синхуа" тази информация се потвърждава от китайското посолство в Париж.